વૈશ્વિક એકતાનો મંત્ર પ્રકૃતિમાતાના ઝાંઝરના દરેક દરેક ઝણકારે ગુંજે છે. આમ છતાં મને સંભળાતો કેમ નથી? કોઇપણ જાગૃત માણસને આવો પ્રશ્ન થવો સ્વાભાવિક છે. તે એટલા માટે કે આપણાં આંખ અને કાન સદાયે "આ નાનું આ મોટું", "આ સારું અને પેલું ખરાબ", "આ મારું, આ તારું" કે ગમા-અણગમાના દ્વંદ્વોમાં ગુંથાયેલા રહે છે. શ્રી મનુભાઇ પંચોળી "દર્શક"ના શબ્દો મનમાં ગુંજે છે, "સંહાર વૃત્તિનો અવેજ સર્જન વૃત્તિ છે".